DANNY SILK: KUNNIOITUKSEN KULTTUURI
Tervetuloa ensimmäiseen yhteiseen iltaamme.
Tutkimme kunnioituksen kulttuuria ja sitä, -
miten elämme yhteisössä, joka on vapaa, -
mutta silti hyvin tiiviissä yhteydessä.
Vietämme yhdessä kuusi viikkoa.
Tutkimme kunnioituksen kulttuurin eri aihealueita ja puolia.
Tänä iltana haluan ensinnäkin määrittää, -
mitä on kunnioitus.
Kuinka moni on kuullut Kunnioituksen kulttuuri -sanoman?
Hyvä. Kuinka moni ei ole kuullut sitä?
Voihan nenä.
Täydellistä. Tämä on teille.
Niille, jotka ovat sen kuulleet, siitä on jo aikaa.
Kuvailen sitä hieman eri tavalla kuin Kunnioituksen kulttuurissa.
Lähestyn sitä eri näkökulmasta.
Kunnioituksen kulttuuri taltioitiin kolmisen vuotta sitten.
Olen oppinut uusia asioita kolmen vuoden aikana.
Kerron niistä teille. Aloitetaan sillä.
Harva asia ilahduttaa tai rohkaisee minua yhtä paljon kuin se, -
että näen ihmisten saavuttavan tarkoituksensa -
ja näen ihmisten elämän tulevan täyteen elämän valoa ja voimaa.
Minusta avainasia täydellisesti eläväksi tulemisessa on se, -
että he kokevat kunnoitusta ihmissuhteissaan.
Pyysin ihmisiä kadulla määrittämään, -
mitä on kunnioitus.
Mitä kunnioitus on mielestäsi?
Kunnioitus merkitsee monia asioita.
Se tarkoittaa omien arvojen mukaan elämistä.
Kunnioitus on tehdä sitä, mikä on oikein.
Kunnioitus ohjaa tekemään sitä, mitä itse pitää oikeana.
Sitä se merkitsee minulle.
Kun annan lupauksen, kunnioitus ajaa minut täyttämään sen, -
vaikka se aiheuttaisi henkilökohtaista vaivaa.
Ei hullumpaa.
Jos kysyisimme teiltä samaa, saisimme monia eri vastauksia.
Kunnioitus merkitsee eri ihmisille eri asioita.
Se ei ole yksiselitteinen.
Tahdon tarkastella yleisimpiä määritelmiä, -
joita pidetään kunnioituksena.
Tarkastelen muutamia hieman tarkemmin, -
koska kunnioitus tuntuu olevan henkilökohtainen käyttäytymissääntö.
Kutsumme sitä kunnioituksen säännöksi.
Joskus ydinarvojamme pidetään kunnioituksena.
Yleensä kunnioituksen ajatellaan olevan kilttiyttä ja ystävällisyyttä.
Saatamme sanoa: "Tuo ei ollut kunnioittavaa käytöstä."
Kuulen sitä usein aterioilla tällaisen opetussession jälkeen.
Joku yrittää olla sarkastinen tai nälvii toista.
Joku on epäkohtelias tai alkaa syödä ennen kuin ruoka siunataan.
"Tuo ei ollut kunnioittavaa."
Ihan kuin kunnioitus olisi uusi sana.
Epäkohteliaisuus on epäkohteliaisuutta.
En tarkoita, etteikö pitäisi olla ystävällinen.
Ystävällisyys ei ole kunnioitusta. Se ei ole tarkoitus.
Ystävällisyyttä ja kohteliaisuutta ei pidä sekoittaa kunnioitukseen.
Se ei ole sitä. Kunnioitus ei ole myöskään alamaisuutta.
Monissa ympäristöissä, kuten työ- ja seurakuntayhteisöissä -
ja monissa maissa, kunnioitus- sana merkitsee alamaisuutta.
"Kunnioita minua" merkitsee: "Ole minulle alamainen".
"Vaadin sinulta kunnioitusta. Et kunnioita minua."
Se tarkoittaa: "Et tee kuten käskin."
Kun puhun kunnioituksesta, älä sekoita sitä alamaisuuteen.
En tarkoita sitä.
Perinteisesti kunnioitus merkitsee:
"Olen keltainen ajoneuvo. Sinä olet punainen ajoneuvo. Kunnioita minua."
En halua teidän ajattelevan sekuntiakaan, -
että tarkoittaisin jotakin sellaista.
En tahdo vahvistaa maailman käsitystä kunnioituksesta -
sydämessänne ja mielessänne.
Tahdon tuoda ajatusmaailmaanne jotakin, -
mikä muuttaa suhteiden dynamiikkaa.
Seurakunta on pitkään opettanut ihmisille -
maailman tapoja.
Olemme esitelleet dynamiikkaa, joka näyttää voittamattomalta -
ja jota kukaan ei voi muuttaa.
Darwin jäi kiinni monesta virheestä, -
mutta hän esitteli ajatuksen luonnonvalinnasta.
Sitä alettiin revitellä. Siitä tulikin kuuma puheenaihe.
Hän hankki itselleen ongelmia, ehkä aiheestakin.
Luonnonvalinnan takana on ajatus siitä, että vahvimmat selviytyvät.
Jos minä syön sinut, minä voitan.
Ellet pysty tappamaan minua, vaan minä tapan sinut, -
minä voitan, minun lajini voittaa.
Rotuni voittaa. Hallintoni voittaa.
Darwin ei luonut sitä. Hän vain teki siitä havaintoja.
Hän huomasi, että on hyvin arvokasta ja voimallista, -
olla vahvin selviytyjä.
Luomme hierarkioita ja luokittelemme ihmisiä sen mukaan, -
ketkä ovat vahvimpia.
Heillä on eniten valtaa.
Sitä on jatkunut luolamiehen ajoista asti, vai mitä?
Minun nyrkkini on suurempi kuin sinun nyrkkisi.
Pum!
Minulla on kivi, joka on suurempi kuin nyrkkisi.
Bang!
Teknologia kehittyy.
Nuijani on isompi kuin sinun nuijasi.
Bang!
Määritämme, kuka on vahvin ja voimakkain.
Lopulta sanotaan: "Minulla on enemmän rahaa kuin sinulla."
"Tunnen ihmisiä, jotka voivat vahingoittaa sinua."
"Et ikinä pysty osoittamaan, että se olin minä."
"Kykenen tekemään sinut pelokkaaksi, kun olet seurassani."
Ihmissuhteiden perustaksi muodostuu se, -
että dominoivin ihminen on suurimman kunnioituksen arvoinen.
Kunnioituksesta tehdään ehdollista, ansaittavaa.
Totuus on tämä: Kunnioitus on jotakin, mitä olen.
Sinulla ei ole siihen mitään valtaa.
Kunnioitus on jotakin, mitä olen.
1. Piet. kirjeessä sanotaan: "Kunnioittakaa kuningasta!"
"Kunnioittakaa esivaltaa! Kunnioittakaa kaikkia ihmisiä!"
Kuka jää paitsi?
Joku sanoi kerran: "Koira."
En odottanut sitä.
"Kunnioittakaa kaikkia ihmisiä" -käsky ei ulotu koiriin.
Se koskee kaikkia, koska minä olen kunnioittava.
Otan kunnioituksen mukaan ihmissuhteisiini.
Harjoitan kunnioitusta muita kohtaan. Samalla tavalla rakastan.
Rakkauteni on minun.
Sinulla ei ole siihen valtaa. Se on minun vastuullani.
Se on etuoikeuteni ja velvollisuuteni.
Rakkauteni on minun. En välitä siitä, mitä teet.
Ei ole väliä, mitä teet. Sinulla ei ikinä ole valtaa rakkauteeni.
"Isä, anna heille anteeksi, sillä he eivät tiedä, mitä he tekevät."
Ihmisille, jotka hakkasivat Hänet kuoliaaksi.
Teillä ei ikinä ole valtaa minun rakkauteeni.
Teillä ei ole valtaa kunnioitukseeni, -
ellen anna sitä teille.
Sitten voit tehdä sille, mitä haluat.
Minä olen luonteesi vikojen voimaton uhri.
Luovutamme jatkuvasti vallan omasta elämästämme muille.
Sitten meistä tuntuu siltä, -
että muut ihmiset hallitsevat meitä.
Se ei ole ollenkaan totta.
Jos koet, että sinua hallitaan, olet niellyt valheen
Uskot, että sinua voidaan hallita.
Jos sinua voidaan hallita, muitakin voidaan hallita.
Jos voisit hallita muita, panisit heidät rakastamaan sinua.
Jos voisit, panisit puolisosi rakastamaan sinua hullun lailla.
Miksi panisit puolisosi raastamaan ja vihaamaan sinua?
Jos valta olisi sinun, et ikinä tekisi niin.
Et hallitse muita ihmisiä. Voit hallita vain itseäsi.
Vahvin voi selvitä maailmassa, mutta taivaassa se ei toimi niin.
Taivaassa on toiset säännöt.
Siellä on voimassa yliluonnollinen valinta, ei luonnonvalinta.
Yliluonnollisessa valinnassa selviytyminen ei ole päätavoite.
Selviytyminen ei ole siellä elämän ydinasia.
Yliluonnollisen elämän ydinasia on kukoistaminen.
Ihminen kukoistaa rakkauden ja kunnioituksen kautta.
Meidän täytyy ymmärtää, mitä ne ovat.
Ne eivät ole vain sanoja.
Meidän täytyy päästä yhteis- ymmärrykseen sanojen määrityksistä.
Jeesus on klassinen osoitus kunnioituksesta.
Valitettavasti me tulkitsemme Jeesusta usein niin, -
että löydämme oikeutuksen omalle käytöksellemme.
Jotkut, jotka eivät halua olla jämäkkiä tai ottaa kantaa, -
näkevät Jeesuksen sellaisena, joka piestiin kuoliaaksi.
Ihmiset, jotka haluavat oikeuttaa oman vihansa, -
näkevät vain Jeesuksen, joka raivoaa rahanvaihtajille.
Kunnioitus näkyy kuitenkin kaikkialla.
Jeesus osoitti kunnioitusta kaikkialla.
Tässä yhteydessä on syytä mainita eräs asia.
Vanhassa testamentissa ihmisten välinen kunnioitus perustui -
lain ja sääntöjen noudattamiseen.
Puhuin tänään lasten parissa työskentelevien muutoskoulussa.
Onko sieltä ihmisiä?
Katsos vain!
Puhuin osittain samoista asioista.
On mielenkiintoista, miten paljon seurakunta vaatii -
suostumusta, noudattamista ja kuuliaisuutta.
Se on kuin liikenteen turvallisuusvirasto.
Tiedäthän?
Suhteemme liikenteen turvallisuusvirastoon perustuu -
lakien noudattamiseen ja lainkuuliaisuuteen.
Jos joku rikkoo lakeja, -
hän saa tuomion ja rangaistuksen.
Joskus kortti tai kilvet otetaan pois.
Joskus joutuu seurantaan.
"Pidämme sinua silmällä."
Se muistuttaa paljon seurakuntaelämää.
Seurakuntaa koossapitävä tekijä on ollut perinteisesti se, -
että olemme kaikki samaa mieltä.
"Olemme samaa mieltä. Ajattelet samalla tavalla kuin minä."
"Mahtavaa! Voit jäädä."
Viihdyn seurassasi, sillä sinä muistutat minua.
Niin kauan kuin olemme samaa mieltä, tulemme toimeen.
Niin kauan kuin tulemme toimeen, voimme pitää itseämme yhteisönä.
Nyt vaaditaan jotakin, mitä ei aiemmin vaadittu.
Rakkautta.
Aiemmin ihmisen ei tarvinnut rakastaa toista, -
koska aiemmin kyse oli lakien noudattamisesta ja kuuliaisuudesta.
Lainrikkoja oli uhka yhteisölle.
Uhkat eristettiin yhteisöstä, -
ellet sitten tunnusta rikkomustasi -
ja anna meidän osoittaa, että valta on meidän käsissämme.
Voimme vahingoittaa sinua.
Se antaa meille turvallisuudentunnetta.
Voit jäädä, -
mutta sinulta viedään asemasi, voimasi ja kunniasi.
Saat yrittää vielä edetä, mutta kaikki tietävät.
Meidän ei ikinä saa sitoa ihmissuhteiden sääntöjä lakiin.
Muuten rakkaus on turhaa.
Verohallinnon kanssa tulee hyvin toimeen ilman rakkautta.
Tarvitaan vain sääntöjen noudattamista.
Jos rikkoo sääntöjä, saa rangaistuksen.
Verohallinnossa ei ole rakkautta.
Jesajan kirjassa on mielenkiintoinen kohta.
Luetaan se valkokankaalta.
Jes. 16:5 NKJV-raamatun- käännöksen mukaan:
"Valtaistuin vahvistetaan armossa. Daavidin majassa istuu tuomari," -
"joka etsii totuutta ja harjoittaa vanhurskautta."
Message-käännöksessä sanotaan:
"Uusi rakkauden hallinto vahvistetaan Daavidin perinteessä."
Uusi rakkauden hallinto vahvistetaan.
Aiemmin hallinto perustui lain noudattamiseen ja kuuliaisuuteen.
On oleva kuitenkin uusi hallinto, joka perustuu rakkauteen.
Tämä on pelottavaa.
Hyvin pelottavaa.
Ihmisryhmälle esitellään -
hallinto, -
joka ei vaadi lain noudattamista ja kuuliaisuutta -
rangaistuksen pelossa.
Kun ihmiset vapautetaan rangaistuksen pelosta, -
saattaa syntyä kaaos.
Jos yhteisö koostuu ihmisistä, -
joita ei hallita rangaistuksen pelolla, -
mikä heitä sitten pitää yhdessä?
Mikä liittää ihmisiä yhteen?
Mikä tekee heistä ryhmän?
Mikä tekee heistä yhteisön? Mikä saa heidät suojelemaan toisiaan?
Mikä estää heitä luisumasta anarkiaan?
Näettehän...
Kunnioituksen ja rakkauden kulttuurissa -
on tietyt perusedellytykset.
Ihmisten pitää saada olla vapaita.
2. Kor. 3:17: "Herra on Henki," -
"ja missä Herran Henki on, siellä on vapaus."
Herran läsnäolossa, kun Jumala täyttää temppelin, -
siellä on vapaus.
Ilman vapautta ei ole rakkautta ja kunnioitusta.
Vapaus alkaa tästä: 1. Joh. 4:18.
"Pelkoa ei rakkaudessa ole," -
"vaan täydellinen rakkaus karkottaa pelon," -
"sillä pelossa on rangaistusta."
"Joka pelkää, ei ole päässyt täydelliseksi rakkaudesta."
Rakkaudessa ei ole rangaistuksen pelkoa.
Jos meillä ei ole rangaistuksen pelkoa, -
mikä pitää meidät hallinnassa?
Mikä pitää meidät liitettyinä toinen toiseemme?
Jos voimme olla eri mieltä, -
jos voimme olla omia itsejämme, -
jos voimme kertoa toisillemme totuuden rakkaudessa -
eikä ole olemassa rangaistuksen pelkoa, koska ei ole rankaisijaa, -
mikä pitää meitä yhdessä?
Tämä on se pelottava asia. Tätä me pelkäämme.
Pelkäämme yhdessä pysymisen syvempiä tasoja.
Monet ovat jo nähneet tämän, -
mutta haluan, että kaikki näkevät sen.
Tämä on kertomus naisesta, joka kouluttaa hevosia.
Hän ei käytä kuolaimia, suitsia eikä satulaa.
Seuraavaksi esiintyy Whizards Baby Doll, -
jota ratsastaa Stacy Westfall.
Stacy omistaa esityksensä isälleen, -
joka muutti taivaan kotiin 24 päivää sitten.
"Kiitos, että opetit minut aina kokeilemaan uusia asioita."
Stacy Westfall
Se oli ihmeellistä!
Uusi hallinto vahvistetaan.
Stacy Westfall -
on voimaannuttanut hevosensa -
suhteessa, jossa hevonen saa olla vapaa hänen seurassaan.
Hän ohjaa tuota valtavaa eläintä äänellään, -
heidän yhteisellä rakkaudellaan -
sekä pienellä määrällä painetta, -
niin että kommunikaatio pelaa.
Rakkauden hallinnon ei tarvitse uhkailla rangaistuksella.
Se tarvitsee rakkautta.
Se tarvitsee rakkautta ja kommunikaatiota.
Sitä se tarvitsee.
Rakkauden hallinto tarvitsee sydänten yhteyttä, -
keskinäistä arvostusta -
ja oikeanlaista kommunikaatiota.
Kun kommunikaatio ei suju...
Saatat työskennellä suuryrityksessä. Tai sitten sinulla on iso perhe.
Tai sitten olet naimisissa.
On turhauttavaa, jos kommunikaatio ei suju.
Et ymmärrä, mitä minä yritän sanoa.
Et osaa vastata tarpeisiini.
Kokemus on loukkaus -
rakkauttasi ja yhteyttäsi kohtaan.
Ympäristössä, jossa harjoitamme ja viljelemme kunnioitusta, -
täytyy ymmärtää, että tämä pitää meitä yhdessä.
Tahdon määrittää, mitä on kunnioitus.
Kaksi voimakasta ihmistä suhteessa. Kaksi voimakasta ihmistä, ei yksi.
Ei niin, että ollaan vuorotellen vallassa.
"Minun vuoroni olla vallassa. Sinä olit viimeksi."
"Alistu ja kunnioita minua!"
"Nyt on minun vuoroni. Tämähän sujuu hyvin."
"Mahtavaa! Nyt on sinun vuorosi. - Eipäs, eipäs kun sinun!"
Sitten kaikki sortuu.
Tai: "On aina sinun vuorosi."
"Olet aina keltainen ajoneuvo. Minä olen aina punainen ajoneuvo."
Kutsumme sitä kunnioitukseksi, -
koska olemme sopineet, että sinä olet voimakas ja minä en ole.
Kunnioitus on kaksi voimakasta ihmistä suhteessa.
Heillä on kyky kommunikoida ja pysyä yhteydessä, -
ja täyttää toinen toisensa tarpeet -
tilanteissa, joissa he ovat.
Pankaa merkille, mitä kaksi voimakasta ihmistä tarvitsevat.
"Minä olen voimakkaampi, koska maksan palkkasi."
"Minä olen voimakkaampi, koska olen mies, ja mies on naisen pää."
"Minä olen voimakkaampi, koska olen hengellinen johtaja ja sinä et ole."
"Minulla on valta, sinulla ei ole valtaa" on valhe.
Jos uskoo sen, se toimii.
Jos ei usko, on kuin Jeesus Pilatuksen edessä.
Pilatus sanoi: "Minulla on kaikki valta, sinulla ei ole valtaa."
Jeesus sanoi: "Kuule, en leiki keltaista ja punaista autoa."
"Jos leikkisin, enköhän minä olisi keltainen auto?"
Opetuslapsetkin pohtivat, kuka on heistä suurin.
He vaelsivat Jeesuksen seurassa.
"Minä olen parempi, suurempi, voimakkaampi ja arvollisempi."
Äiti sanoi niin.
Jeesus sanoi: "Voi pojat."
"Tavoite ei ole olla voimakkaampi kuin muut."
"Älkää olko niin kuin pakanat, jotka hallitsevat herroina kansoja."
"Jumalan valtakunnassa ei ole keltaisia autoja."
Valtaan pääsy ei ole koskaan ollut tavoite.
Ihmisen Poika ei tullut maailmaan palveltavaksi, -
vaan palvelemaan ja antamaan henkensä lunnaiksi monien puolesta.
Tavoite ei ole koskaan olla voimakkaampi kuin muut.
Tavoite ei ole myöskään tulla muiden jyräämäksi.
Kaksi voimakasta ihmistä suhteessa toisiinsa.
Niin saamme kunnioitusta ja osoitamme rakkautta.
Rakkaudessa ei ole pelkoa.
Kuinka paljon pelkoa on autokuvassa?
Riippuu siitä, onko keltaisessa vai punaisessa autossa.
Jos joskus on ollut punaisessa autossa, ei halua siihen uudelleen.
Molemmat pelkäävät.
Epäkunnioituksessa on valtavasti pelkoa.
Kunnioituksessa ei ole lainkaan pelkoa.
Kunnioittavia suhteita luodaan, -
kun on kaksi voimakasta ihmistä, -
joiden tarpeet täyttyvät ihmissuhteissa tai tilanteissa.
Se vaatii paljon taitoa.
Uskovia ei useinkaan ole kasvatettu olemaan voimakkaita.
Meitä ei ole kasvatettu ymmärtämään rakkautta.
Emme osaa rakentaa lujia yhteyksiä ja hyvää kommunikaatiota.
Minun täytyy esittää kysymys: "Mitä teet?"
Miten aiot vahvistaa kykyjäsi, -
niin että pystyt luomaan vahvoja siteitä ihmisiin?
Rakkauden, arvostuksen ja suojelun siteitä.
Mitä aiot tehdä, -
jotta oppisit paremmin kertomaan tarpeistasi muille?
Tässä salissa olevista ihmisistä yli 80 % -
ei osaa pukea sanoiksi tarpeitaan.
Se on iso luku.
He eivät osaa kertoa, mitä he tarvitsevat.
He osaavat närkästyä, kun he eivät saa haluamaansa.
Eikö niin?
Luultavasti kaikki osaavat sen.
He eivät osaa kertoa, mitä he tarvitsevat tunnetasolla, -
kun he ovat toisen ihmisen kanssa.
Kunnioituksen yksi peruspilareista on se, -
että oppii kertomaan, mitä tarvitsee, -
ja olemaan hyökkäämättä ja rankaisematta ihmisiä, -
kun he epäonnistuvat tarpeiden täyttämisessä.
Kunnioitus on uusi asia.
Se vaatii muuttumista.
Siihen ei riitä kevyt rukous: "Hala hala shalaam - pam!"
Se ei saa kunnioittamaan. Se ei toimi niin, vaikka kuinka haluaisi.
Se tapahtuu, kun oppii rakastamaan ja puuttumaan asioihin rohkeasti.
Täytyy oppia tuomaan itseään esiin muille -
ja sallimaan muiden tuoda itseään esiin sinulle.
Et pelkää kontrollointia, koska et usko, että se on mahdollista.
Tavoite ei ole saada tekemään hyviä tekoja.
Tavoitteeni ei ole saada sinut tekemään hyviä tekoja, -
vaikka ja etenkin jos rakastan sinua todella.
En voi pakottaa sinua tekemään mitään.
vaikka rakastaisin sinua miten paljon tahansa.
Koska rakastamme toisiamme, meillä on sydämen yhteys.
Kun osoitan sinulle sydämeni, se vaikuttaa sinuun.
Olet se, miten elät. Olet se, miten kohtelet minua.
Minä näytin sinulle, miten vaikutat minuun.
En yritä saada sinua tekemään jotakin, koska teet minulle jotakin.
Minä luotin sinuun. Olin totuudellinen.
Se vaikutti sinuun, koska sinä pidät yhteyttä arvossa.
Tämä on uusi rakkauden hallinto.
Sen toimintatavat ovat erilaiset.
Aiemmin vaadittiin kuuliaisuutta ja lakien noudattamista.
Meillä on nyt korkeampi laki.
Se on rakkaus.
Vanhemmat ovat kertoneet minulle, -
kuinka he opettavat lapsia hallitsemaan itseään, -
arvostamaan suhdetta vanhempiinsa -
ja tulemaan vastuullisiksi suhteessa.
Sen sijaan, että vanhempi mäkättää...
"Montako kertaa minun pitää käskeä?" Mikä kysymys se on?
"Riittäisikö seitsemän kertaa?"
Se ei ole mikään kysymys.
"Montako kertaa minun pitää käskeä?"
"Tule tänne! Mene sinne! Tee se! Olen tosissani! Ja tee se nyt!"
Kun vanhemmat lopettavat sen ja sanovat: -
"Kultapieni, mitä aiot nyt tehdä?"
Pienet lapset, 5-, 6-, 8-, 9-vuotiaat, sanovat:
"Tuo on inhottavaa! Mikset voisi vain huutaa niin kuin ennen?"
Rakkauden laki vaatii niin paljon enemmän.
Rakkauden hallinto vaatii niin paljon enemmän.
Kunnioituksen kulttuuri ja rakkauden suojelu vaatii parastamme.
Kyse ei ole taputusleikistä: -
"Eikö ole ihmeellistä, että Jumala on aivan kaltaisemme?"
Kyse ei ole siitä, että olemme yhtä mieltä säännöistä.
Kyse on suhteen arvostamisesta.
Kunnioitus koetellaan läheisimmissä ihmissuhteissa.
Sitä ei koetella suhteissa vieraiden kanssa.
Vieraiden kohtelu ei kerro kunnioituksesta.
Tavallisesti se on hyväksynnän hakemista.
"Vieraileva puhuja, olet mahtava. Se oli upeaa!"
"Puhujavieras, olet mahtava."
"Billy Graham, kuule, olet mahtava!"
Kunnioitus ei tule esiin ventovieraiden keskuudessa.
Se tulee esiin läheisimmissä ihmissuhteissa.
Kunnioitus tulee esiin silloin, kun ihmiset ovat epäonnistuneet, -
kun ihmiset ovat tuottaneet pettymyksen ja loukanneet, -
kun ihmiset ovat...
antaneet sinusta väärän kuvan.
Kunnioitus tulee esiin läheisimmissä ihmissuhteissa.
Muistatteko kymmenen käskyä? 2. Moos. 20.
"Kunnioita isääsi ja äitiäsi," -
"että eläisit kauan siinä maassa, jonka Herra sinulle antaa."
Se on hyvä.
Kuka on tuottanut enemmän pettymyksiä -
ja kenen viat tunnet paremmin kuin vanhempasi?
Onko teistä joku ollut eri mieltä vanhempiensa kanssa?
Oi, Jeesus!
"Kunnioita isääsi ja äitiäsi!" Tässä kunnioitus näkyy.
Oletko kunnioittava ihminen -
vai hurraatko vain ihmisille, jotka heijastelevat sinua?
Hurraatko vain omakuvallesi, joka heijastuu muista?
"Aamen! Loistavaa. Olen samaa mieltä."
"Sanoin juuri samoin. Se oli hyvin sanottu."
Se ei ole kunnioitusta.
Kunnioitus tulee esiin, kun olemme eri mieltä.
Kunnioitus tulee esiin, kun jompi- kumpi tai molemmat epäonnistuvat.
Kaupungissa on uusi hallitsija.
Hänen nimensä on Rakkaus.
Hän toi mukanaan rakkauden hallinnon.
Hän edellyttää, että jokainen tässä salissa -
opettelee asioita, jotka vaativat vaivannäköä.
Se on haaste. Se vaatii, että harjoittelemme.
Keskustelin tänään hyvän ystäväni kanssa.
Hän sanoi:
"Viime viikolla törmäsin taas kupruihin."
"Olemme olleet naimisissa 30 vuotta."
"En vieläkään aina halua kunnioittaa vaimoani."
"En vain halua. En vain halua."
Kysyin: "No, miten se toimii?"
Hän vastasi: "Tuo on inhottava kysymys."
Luultavasti niin.
Päädyimme seuraavaan lopputulokseen.
Hän kokee sitä, kun hän tuntee itsensä voimattomaksi.
Silloin hänellä on kaksi vaihto- ehtoa: taistella tai luovuttaa.
Jos hän ei jaksa taistella, hän antaa periksi.
Kysyin, mikä saa hänet kokemaan itsensä voimattomaksi.
Hän sanoi: "En tiedä. En vain halua kuunnella sitä," -
"millaisena hän näkee minut."
Ihanko totta? - Niin.
"Toisin sanoen jaksat selvittää ongelmia," -
"kunhan asiat sujuvat sinun tavallasi."
"Niin, onko se liikaa pyydetty?"
"No, kuinka se toimii?"
Se ei toimi.
Kunnioituksen kulttuuri tuo ystävästäni parhaan puolen esiin.
Se onnistuu siinä, missä ei ole onnistuttu 30 vuoteen.
He ovat leikkineet avioliitossaan oikeussalia 30 vuoden ajan, -
eivätkä he ole onnistuneet.
Kunnioitus tuo sinusta parhaat puolet esiin.
Parhaat puolet ihmissuhteissa, avioliitossa, ystävyyssuhteissa -
ja suhteissa lapsiin.
Toivon, että sallit kunnioituksen tehdä työtään sinussa.
Laske käsi rinnallesi.
Oi, Jeesus!
Olin hiljattain avioliittoleirillä.
Sanoin: "Laske käsi puolisosi rinnalle."
Sen jälkeen yksikään mies ei enää kuullut, mitä puhuin.
Se on syvällistä.
Laske käsi omalle rinnallesi.
Pyhä Henki, rukoilen, -
että puhuisit sisimpäämme kunnioituksesta.
Herra, meille ei ole annettu pelon henkeä.
Sen sijaan olet antanut meille -
rakkauden, voiman ja raittiuden, itsekurin hengen.
Olet antanut meille hengen, jota tarvitsemme, -
kun tuomme esiin rakkauden hallintoa keskuudessamme.
Kukaan ei voi pakottaa meitä siihen.
Rakkauden hallinto luo siteen, jota kukaan ei voi katkaista.
Uusi rakkauden hallinto -
tekee meistä kuuluisia maan päällä -
keskinäisestä rakkaudestamme.
Herra, me rukoilemme, -
että maailma tietää meidän kuuluvan sinulle, -
koska olemme vapaasta tahdosta viljelleet rakkauden hallintoa, -
Valtakuntasi hallintoa, -
niin että Sinä, rakkauden ja kirkkauden Kuningas, -
olet korotettu keskellämme, koska jokainen voi nähdä Sinut meissä.
Aamen.
Aamen! Hyvä! Jeesus!
Suomennos: Marianne Tenetz